Kirja- ja elokuvapiiri
2023-11-30 13:00 - 15:00 (Europe/Helsinki) | Pääkirjasto, Maaherrankatu 12, Kuopio, 70100, Suomi
Kirja- ja elokuvapiirissä keskustellaan ensin kirjasta, minkä jälkeen seuraavalla kokoontumiskerralla katsotaan kirjaan pohjautuva elokuva.

Kokoontuminen alla ilmoitettuina päivinä klo 13 pääkirjaston koulutustilassa (lastenosaston perällä)

To 12.10.
Delia Owens: Suon villi laulu
To 19.10.
Suon villi laulu -elokuvan katsominen ja vertaileva keskustelu

To 30.11.
Kathryn Stockett: Piiat

To 7.12.
Piiat-elokuvan katsominen ja vertaileva keskustelu

Pääkirjaston satutunnit syksyllä 2023
2023-11-29 10:00 - 10:30, 2023-11-22 10:00 - 10:30, 2023-11-15 10:00 - 10:30, 2023-11-08 10:00 - 10:30 | Pääkirjasto, Maaherrankatu 12, Kuopio, 70100, Suomi
Satutunnit pidetään lasten- ja nuortenosastolla keskiviikkoisin klo 10. Satutunti kestää n. puoli tuntia ja se sopii 3–7-vuotiaille. Kerran kuussa satutunti on myös tukiviitottu.
HUOM! Syyskuun satutunnit pidetään pääkirjaston kokoussalissa, 1. krs.
Ei ennakkoilmoittautumista. Tervetuloa!
Lisätiedot sähköpostilla lastenosasto.kirjasto@kuopio.fi tai numerosta 044 7182 321.

Pianomusiikkihetki
2023-11-27 17:00 - 17:15 | Pääkirjasto, Maaherrankatu 12, Kuopio, 70100, Suomi
Josefiina Hätisen piano-oppilaat esiintyvät pääkirjaston 2. kerroksen lavalla maanantaina 27.11. klo 17.
Tapahtumaan on vapaa pääsy. Kesto on noin 10-15 minuuttia.
Tervetuloa kuuntelemaan!

30 vuotta iloa tilkuista
2023-11-27 08:00 - 2023-12-03 16:00 | Pääkirjasto, Maaherrankatu 12, Kuopio, 70100, Suomi
30 vuotta iloa tilkuista -juhlanäyttely / Kuopion kilta

Rokkia ja rikoksia -kirjailijavierailu
2023-11-25 14:00 - 15:00 | Pääkirjasto, Maaherrankatu 12, Kuopio, 70100, Suomi
Lauantaina 25.11. klo 14 pääkirjaston 2. kerroksen lavalla on Rokkia ja rikoksia -kirjailijavierailu. Vieraina ovat dekkarikirjailijat Ari Wahlsten, Helena Immonen ja Marko Kilpi. Heitä haastattelee Ville Virkkunen.
Vapaa pääsy. Tervetuloa!
Kirjailijavierailu liittyy samana iltana Maximissa järjestettävään Rokkia ja rikoksia -tapahtumaan.

Jouluinen satuhetki Kurkimäen kirjastossa
2023-11-23 18:00 - 18:30 | Kurkimäen kirjasto, Kurkimäentie 455, Kuopio, 71480, Suomi
Jouluinen satuhetki Kurkimäen kirjastossa to 23.11. klo 18.
Tervetuloa!

Kansanlauluyhtye ILO kirjastokeikalla pääkirjaston ylälavalla
2023-11-23 17:15 - 18:30 | Pääkirjasto, Maaherrankatu 12, Kuopio, 70100, Suomi
Marraskuussa pääkirjastolla ollaan kansanmusiikin pauloissa, kun vietämme Oppia ja iloa musiikista -hankkeen kansanmusiikin teemapäivää! Torstaina 23.11. vieraaksi pääkirjastolle saapuvat Jenni Venäläinen ja Kansanlauluyhtye ILO, jotka molemmat esiintyivät viime kesänä myös Kaustisen kansanmusiikkijuhlilla.
Kuopion kansalaisopiston Kansanlauluyhtye ILO esittää perinteistä kansanmusiikkia uudella otteella ja hyvällä meiningillä. Tällä keikalla ILOn ohjelmistossa on kappaleita mm. Perusta, Bulgariasta ja Suomesta. ILOn esitys alkaa pääkirjaston ylälavalla soivan luennon jälkeen, noin klo 17.15.
Kansanlauluyhtye ILO Facebookissa: https://www.facebook.com/kansanlauluyhtye
Musiikkiosastolla voi tutustua marraskuun alusta lähtien kansanmusiikin näyttelyyn. Kansanmusiikin teemapäivän tapahtumat ovat osa kirjaston AVI:n rahoittamaa Oppia ja iloa musiikista -hanketta.
#OppiaJaIloaMusiikista
#kirjastokeikalla

Kanteletaiteilija Jenni Venäläisen soiva luento rajakarjalaisesta soittoperinteestä
2023-11-23 16:00 - 17:00 | Pääkirjasto, Maaherrankatu 12, Kuopio, 70100, Suomi
Marraskuussa pääkirjastolla ollaan kansanmusiikin pauloissa, kun vietämme Oppia ja iloa musiikista -hankkeen kansanmusiikin teemapäivää!
Kansanmusiikkipäivän soivalla luennolla kanteletaiteilija Jenni Venäläinen kertoo rajakarjalaisesta soittoperinteestä. Sibelius-Akatemiasta musiikin maisteriksi valmistunut Jenni on erikoistunut pohjoismaiseen kansanmusiikkiin, säveltämiseen, karjalaiseen kanteleperintöön ja improvisaatioon. Tapahtumassa kuullaan vanhoja sävelmiä, tietoa perinteisestä soittotavasta ja entisajan soittajista sekä näkökulmia siihen, miten perinne elää, säilyy ja muuttuu tässä päivässä. Jenni työskentelee monipuolisesti kulttuurinkentällä esiintyjänä, säveltäjänä ja opettajana. Hänen lokakuussa ilmestynyt esikoisalbuminsa ”Melkutus Party” yhdistää elektronisen musiikin vanhoihin kantelesävelmiin.
Jenni Venäläisen soiva luento pääkirjaston ylälavalla torstaina 23.11. klo 16–17.
Lue lisää: https://www.jennivenalainen.com/
Kuva: Suvi Sistonen
Tapahtuma on osa kirjaston AVI:n rahoittamaa Oppia ja iloa musiikista -hanketta.
#OppiaJaIloaMusiikista

Hyvä mieli -päivä 2023 pääkirjastolla
2023-11-21 13:00 - 17:00 | Pääkirjasto, Maaherrankatu 12, Kuopio, 70100, Suomi
Lämpimästi tervetuloa mukaan Hyvä mieli -päivään tiistaina 21.11.2023 klo 13–17 Kuopion pääkirjastolle! Ohjelmassa on tietoiskuja, esittelypisteitä, musiikkia ja paneelikeskustelu.
Tarkista mahdolliset muutokset päivän ohjelmasivulta!
Vuoden 2023 Hyvä mieli -päivässä painotetaan valtakunnallisen ehkäisevän päihdetyön viikon teemaa: päihde- ja mielenterveystyö käsi kädessä.
Tietoiskuja kokoussalissa klo 13–16. Tietoiskuja on mahdollista seurata myös striimin välityksellä. Linkki striimiin lisätään ohjelmaan lähempänä tapahtumaa.

13.00: Utelias mieli – iloa hyvän olon huomiseen!
Apulaisrehtori Anna Pohjalainen, Kuopion kansalaisopisto

13.20: Luontoavusteiset palvelut hyvinvoinnin ja kuntoutumisen tukena Projektipäällikkö Karoliina Pitkänen, Live-säätiö

13.40: Skutsi kuulee – nuoren aikuisen luontosuhteen rakentuminen hyvinvoinnin tukemisen avuksi
Asiantuntija Jenni Rihti, MTKL

14.00: Vanhempien kanssa tehtävä päihdetyö – lapsen saama hyöty Koordinaattori Suvi Kovalainen, Erityisesti isä -toiminta
Riina Luttinen, perhepäihdetyö, Kuopion ensikotiyhdistys ry

14.20: Kun yksi sairastuu, monen elämä muuttuu – omaisen tunteet ja kokemukset sairauden vuoristoradalla
Toiminnanjohtaja Johanna Björn, Savon mielenterveysomaiset – FinFami ry

14.40: Miksi koulutamme kokemusasiantuntijoita? Ja miksi palvelu on maksullista?
Teppo Uotinen, POSAKAT ry

15.00: Päihdepalvelusäätiön palvelut tutuiksi
Päihdetyön johtaja Päivi Valta, Päihdepalvelusäätiö

15.20: Ymmärrä yksinäisyyttä
projektipäällikkö Inka Pironetti, Yksinäisyystyö Pohjois-Savossa -hanke

15.40: Luovuus voimavarana
Minna Vänskä, Kulttuuripaja Luode

Paneelikeskustelu kokoussalissa klo 16–17
Mielenterveys- ja päihdepalvelujen ajankohtaisista kysymyksistä keskustelevat: kokemusasiantuntijat, kansanedustaja Laura Meriluoto, Päihdepalvelusäätiön toiminnanjohtaja Pirkko Paakeli-Kurronen, Mielenterveyden keskusliiton asiantuntija Jenni Rihti ja Pohjois-Savon hyvinvointialueelta aikuispsykiatrian avohoidon ylilääkäri Jarmo Pajula sekä mielenterveys- ja hyvinvointipalvelujen palveluyksikön johtaja Teijamari Laasonen-Balk.
Musiikkia pääkirjaston 2. kerroksen lavalla

Luoteen Omat soittaa covereita klo 13–13.15 ja 15–15.15
Kuopion kaupunginorkesterin viulisti Soila Häkkinen esiintyy klo 15.45–16

Esittelypisteet
Luonto- ja eläinlähtöinen kuntoutus, Ensikotiyhdistys, Kirkkopalvelujen Erityisesti isä –toiminta , Mielenterveyden keskusliitto ry, Kuopion asukastoiminta, Savon mielenterveysomaiset – FinFami ry , POSAKAT ry, Turvalinkki ja Päiväntasaaja, Päihdepalvelusäätiö, Mielenterveys- ja päihdepalvelu Hemmalaiset, A-klinikkasäätiö, Syömishäiriöliitto SYLI ja Mielihyvin Savosta ry.

Hyvä mieli -päivän toteutuksessa mukana:
Kuopion kaupunki, Ensikotiyhdistys, Live-säätiö, Kirkkopalvelut, Mielenterveyden Keskusliitto ry, Savon mielenterveysomaiset – FinFami ry , Kuopion kriisikeskus, POSAKAT ry, Turvalinkki ja Päiväntasaaja, Päihdepalvelusäätiö, Mielenterveys- ja päihdepalvelu Hemmalaiset, A-klinikkasäätiö, Syömishäiriöliitto SYLI ja Mielihyvin Savosta ry.

Svenska klubben
2023-11-20 17:00 - 18:00, 2023-11-06 17:00 - 18:00 | Pääkirjasto, Maaherrankatu 12, Kuopio, 70100, Suomi
Haluaisitko puhua ruotsia, mutta et tiedä, kenen kanssa?
Kom med i Svenska klubben!

Kuopion kaupunginkirjaston ja Pohjola-Nordenin Svenska klubben on ruotsinkielinen keskustelukerho kaikentasoisille puhujille. Kokoonnumme noin joka toinen viikko pääkirjaston Kohtaamo-tilassa (1. kerros) klo 17.
Kokoontumiskerrat syyskaudella:
TO 7.9. klo 17
TO 21.9. klo 17
MA 9.10. klo 17
MA 23.10. klo 17
MA 6.11. klo 17
MA 20.11. klo 17
MA 4.12. klo 17
Tervetuloa mukaan!

Suo rauha -kirjallisuustapahtuma (Kirjakantti)
2023-11-18 10:30 - 15:30 | Pääkirjasto, Maaherrankatu 12, Kuopio, 70100, Suomi
Vuoden 2023 Kirjakanttiin liittyvän Suo Rauha -kirjallisuustapahtuman osuudet pääkirjaston kokoussalissa (1. krs) lauantaina 18.11. klo 10.30 alkaen:
10.30–12.00
Luontorauha, kehohäpeä ja riitit
Kirjailija Pauliina Kainulainen, haastattelijana Markus Finnilä.
Loitsut/runot Mirjam Silvén, loitsututkija Ilona Tuomi, kolumnisti Jamie Vesterinen sekä kokemusasiantuntijoita. Keskustelua yleisön kanssa johdattelee
fasilitaattori Tuija Raitanen.

12.30–13.15
Lukurauha – Lasten ja nuorten kirjallisuus
Kirjailijat Tatu Kokko ja Anne Leinonen. Haastattelijana Solja
Krapu-Kallio.

13.30–14.15
Suo muistaa
Kirjailijat Jenni Räinä ja Maria Turtschaninoff. Haastattelijana Aino-Maria Savolainen.

14.30–15.30
Venäjä, Venäjä, Venäjä
Keskustelemassa kirjailijat Janne Saarikivi ja Jouni Tossavainen
Tervetuloa seuraamaan tilaisuutta!

Vauvojen hyvinvointinurkkaus
2023-11-18 10:00 - 12:00 | Pääkirjasto, Maaherrankatu 12, Kuopio, 70100, Suomi
Lauantaina 18.11. on pääkirjaston lasten- ja nuortenosaston taaperotilassa tarjolla vauvakelluttelua Vauvojen hyvinvointinurkassa. Läsnäoloharjoitukset kestävät 10 min. ja alkavat klo 10.15, 10.45 ja 11.45.
Lisää Lapsen oikeuksien toimintapäivän ohjelmaa Kantissa löydät täältä: Lapsen oikeuksien toimintapäivä – Kuopion museot
Tilaisuudet ovat maksuttomia ja ne järjestää ILONA -yhteistyöverkosto.

Savonia-kirjallisuuspalkintoehdokkaiden julkistamistilaisuus
2023-11-17 17:00 - 18:30 | Pääkirjasto, Maaherrankatu 12, Kuopio, 70100, Suomi
Savonia-kirjallisuuspalkinto jaetaan vuosittain tunnustuspalkintona savolaiselle kirjailijalle kyseisenä vuonna julkaistusta merkittävästä kaunokirjallisesta teoksesta.
Savonia-palkintoehdokkaiden julkistamistilaisuus pe 17.11. klo 17 alkaen Palkintokantin yhteydessä pääkirjaston kokoussalissa (1. krs)
Lue lisää Savonia-kirjallisuuspalkinnosta Kuopion kaupungin verkkosivuilta
Palkintokantin sisältö Kirjakantin sivuilla
Tervetuloa tapahtumaan!

Kirjastohetket Pyörön kirjastossa
2023-11-17 09:15 - 09:45 | Pyörön kirjasto, Jalkasenkatu 3, Kuopio, 70820, Suomi
Tervetuloa lasten kirjastohetkiin Pyörön kirjastoon! Kirjastohetket on ensisijaisesti tarkoitettu ilmoitetuille ikäryhmille. Hetket ovat maksuttomia.
Yhteistyössä Sanataidekoulu Aapeli.

Luupin alla -keskustelutilaisuus Maaningan kirjastossa
2023-11-16 17:00 - 18:00 | Maaningan kirjasto, Keskusraitti 3, Maaninka, 71750, Suomi
Kaikille avoin Luupin alla -keskustelutilaisuus ajankohtaisista aiheista Maaningan lähikirjastossa to 16.11. klo 17.00 alkaen. Vetäjänä Lena Markio.
Tervetuloa mukaan vaihtamaan mielipiteitä!
Tapahtuma on osa Kuopion kaupunginkirjaston Demokratiatyön askelkuvioita kirjastossa -hanketta.

Runokantti
2023-11-16 17:00 - 18:00 | Pääkirjasto, Maaherrankatu 12, Kuopio, 70100, Suomi
Runokantissa pääkirjaston 2. kerroksen lavalla vieraana kaksinkertainen lavarunouden Suomen mestari Juho Kuusi. Haastattelijana Jukka Kervinen.
Vierailijaosuuden jälkeen lava on vapaa, eli open mic kutsuu esittämään omia runoja paikalle saapuneelle live-yleisölle.
Tervetuloa!

Klassikkolukupiiri
2023-11-14 17:30 - 18:30 | Pääkirjasto, Maaherrankatu 12, Kuopio, 70100, Suomi
Klassikkolukupiiri kokoontuu syksyllä kerran kuussa tiistaisin klo 17.30–18.30 pääkirjaston koulutustilassa (1.kerros, lasten- ja nuortenosaston perällä).
Ilmoittautumista tai kirjallisuuden tuntemusta ei tarvita, ja mukaan voit tulla useammalle tai vaikka vain yhdellekin kerralle.
ti 12.9.
Richard Adams: Ruohometsän kansa
ti 17.10.
William Golding: Kärpästen herra
ti 14.11.
Jane Austen: Viisasteleva sydän
ti 19.12.
George Orwell: 1984

Kirjakantti 20 vuotta
2023-11-13 10:00 - 2023-11-19 16:00 | Pääkirjasto, Maaherrankatu 12, Kuopio, 70100, Suomi
Kirjallisuustapahtuma Kirjakantin 20-vuotisjuhlanäyttely.
Tervetuloa!

Mario Kart -turnaus
2023-11-09 16:00 - 18:30 | Pääkirjasto, Maaherrankatu 12, Kuopio, 70100, Suomi
Torstaina 9.11. klo 16-18.30 pääkirjaston lasten- ja nuortenosaston koulutustilassa pidetään Nintendo Switchillä pelattava Mario Kart -turnaus! Tule mukaan näyttämään kaahailutaitosi! Parhaat Kart-kuskit palkitaan. Turnaus on osa pääkirjaston Peliviikon tapahtumia.
Turnaukseen ilmoittaudutaan ennakkoon lasten- ja nuortenosaston asiakaspalveluun. Voit ilmoittautua sähköpostitse lastenosasto.kirjasto@kuopio.fi tai soittamalla 044 718 2321 tai suoraan asiakaspalvelupisteelle. Peliin voi päästä mukaan myös ilman ilmoittautumista, jos pelissä on vielä tilaa pelin aloitushetkellä.
Tervetuloa mukaan pelailemaan!

Koululaisten lukupiiri Jynkän kirjastossa
2023-11-09 14:00 - 15:00 | Jynkän kirjasto, Maitotie 2, Kuopio, 70780, Suomi
Koululaisten lukupiiri on aloittanut Jynkässä
Lukupiirissä luetaan, jutellaan lukemisesta ja tehdään sanataidetta kuukausittain vaihtuvan teeman mukaisesti. Luettaviksi valitaan ikä- ja lukutaitoon sopivia kirjoja.
Lukupiiriin voi tulla joka kerta tai itselle sopivana kertana.
Kokoonnutaan Jynkän kirjastossa joka kuukauden toinen torstai klo 14.
Syksyn päivämäärät ovat:
to 12.10. (kauhu/jännitys)
to 9.11.
to 7.12.
Lukupiirikirjoja voi tulla lukemaan läksyparkkiin iltapäivisin klo 12-14, jolloin kiinnitämme erityisesti huomiota tunnelmaan, jossa on hyvä lukea, keskittyä ja tehdä läksyjä.
Tervetuloa!

Asiantuntijan aamukahvit
2023-11-09 10:00 - 11:00 | Kohtaamo, pääkirjasto, Maaherrankatu 12, Kuopio, Suomi
Tervetuloa Asiantuntijan aamukahveille pääkirjaston Kohtaamoon 9.11. klo 10 kuulemaan ravitsemuksen merkityksestä ikääntyvällä henkilöllä. Luennon pitää Fysioseniorin asiantuntija Tilaisuudessa on tarjolla myös aiheeseen liittyviä, kirjaston kokoamia kirjavinkkejä.
Kahvitarjoilu, tervetuloa!

Lautapeli-illat 15-200-vuotiaille
2023-11-08 15:00 - 18:30 | Pääkirjasto, Maaherrankatu 12, Kuopio, 70100, Suomi
Syksyllä pääkirjastolla lautapelaillaan yhdessä useamman kerran! Lautapeli-ilta on tarkoitettu kaikille 15-200-vuotiaille, ja se pidetään syksyllä neljä kertaa vaihtuvin teemoin.
Ajankohdat ja teemat:
pe 25.8. klo 15-18.30 (2. kerroksen kirjahalli)
Pakopelit (peli-ilta osana Taiteiden yön tapahtumia)
ke 20.9. klo 15-18.30 (2. kerros, lavan luona)
Korttipelit
Korteilla pelattavia pelejä laidasta laitaan.
ke 18.10. klo 15-18.30 (2. kerros, lavan luona)
Harry Potter- ja fantasiapelit (peli-ilta osana pääkirjaston Harry Potter -tapahtumaa)
ke 8.11. klo 15-18.30 (2. kerros, lavan luona)
Kaikenlaiset pelit, ei teemaa! (peli-ilta osana Peliviikon tapahtumia)
Tule viettämään hauskaa peli-iltaa kirjastoon mukavassa seurassa! Voit osallistua yksin tai yhdessä kavereiden kanssa. Tutustu teemanmukaisiin peleihin tai valitse jokin muu esillä olevista peleistä. Henkilökuntaa on mukana opastamassa ja pelailemassa.
Tervetuloa!

Kirottu amuletti -pakopelit pääkirjastossa
2023-11-08 13:00 - 17:15 | Pääkirjasto, Maaherrankatu 12, Kuopio, 70100, Suomi
Keskiviikkona 8.11. pääkirjastolla on mahdollisuus päästä pelaamaan maagista Kirottu amuletti -pakopeliä, jossa pääset selvittämään taikakaupan ja kirotun amuletin arvoitusta! Pelipaikkana 1. kerroksen lasten- ja nuortenosaston koulutustila. Pakopelit ovat osa pääkirjaston Peliviikon tapahtumia.
Pelien aloitusajat:

klo 13
klo 14
klo 15.30
klo 16.30

Pelin kesto on noin 45 min, ikäsuositus 10-vuotiaasta ylöspäin.
Yhteen peliin mahtuu mukaan maksimissaan 6 pelaajaa.
Peleihin ilmoittaudutaan ennakkoon lasten- ja nuortenosaston asiakaspalveluun. Voit ilmoittautua sähköpostitse lastenosasto.kirjasto@kuopio.fi tai soittamalla 044 718 2321 tai suoraan asiakaspalvelupisteelle. Peliin voi päästä mukaan myös ilman ilmoittautumista, jos pelissä on vielä tilaa pelin aloitushetkellä.
Pelin taustatarinaa:
Olette tulleet viime hetken taikatarvikeostoksille, mutta kaupassa on tapahtunut outoja. Kirottu amuletti on kadonnut ja sotkenut koko kaupan. Amuletti täytyy palauttaa lumottuun laatikkoonsa ennen kuin se aiheuttaa enemmän tuhoa, sillä kirouksen vaikutuspiiri kasvaa koko ajan. Aikaa on kuitenkin vain puoli tuntia, sillä taikakouluun lähtevä juna ei odota.
——————
Pakopelit järjestetään yhteistyössä Kuopion museon kanssa.

Jynkän kirjaston lukupiiri
2023-11-07 16:00 - 17:30 | Jynkän kirjasto, Maitotie 2, Kuopio, 70780, Suomi
Syksyllä 2023 Jynkän kirjaston lukupiiri kokoontuu tiistaisin klo 16.00–17.30:
12.9.
Harper Lee: Kuin surmaisi satakielen
10.10.
Vesa Haapala: Alexis : elämänkertomus
7.11.
Maria Turtschaninoff: Suomaa
12.12.
Joel Haahtela: Yö Whistlerin maalauksessa

Karttulan kirjaston lukupiiri
2023-11-06 12:00 - 13:00 | Karttulan kirjasto, Kissakuusentie 20, Karttula, 72100, Suomi
Karttulan lukupiirit syksyllä 2023
Lukupiiri kokoontuu alla lueteltuina päivinä Karttulan kirjaston lukusalissa klo 12–13.

Ma 4.9.
Oates, Joyce Carol: Elämäni rottana
Elämäni rottana kertoo Violet Rue Kerriganista, joka saa kaksitoistavuotiaana tietää isoveljiensä murhanneen juuriltaan afroamerikkalaisen koulukaverinsa. Voiko ihminen tehdä moraalisesti oikein, mutta kuitenkin katua katkerasti valintojaan?
Ma 2.10.
Kanto, Anneli: Haihtuneet
Pikkupaikkakunnalla on kadonnut ihmisiä. Katoamiset huolestuttavat paikallisia, mutta paikkakunnan uskonnollinen yhteisö pyrkii sulkemaan heidän suunsa. Tuotteliaan ja rakastetun kirjailijan uusi aluevaltaus dekkarikirjailijana. Kirja aloittaa trilogian.

Ma 6.11.
Donoghue, Emma: Huone
Kirjan kertojaminä on viisivuotias Jack, jonka koko maailma on huone, jossa hän asuu äitinsä kanssa. Koskettava, mutta myös elämänmyönteinen kertomus vankeudessa asuvan äidin ja pojan elämästä ja paosta vapauteen.
11.12
Summanen, Jaakko: Risteys
Kirja kertoo sodan jälkeisen ajan jälleenrakentamisesta yhden perheen ja yhden maalaiskylän tapahtumien kautta. Antti Heikkinen on koonnut kirjan Jaakon pöytälaatikkotekstien pohjalta.

Kirjastohetket Jynkän kirjastossa syksyllä 2023
2023-11-03 09:30 - 10:00 | Jynkän kirjasto, Maitotie 2, Kuopio, 70780, Suomi
Kirjastohetket Jynkän kirjastossa pidetään:
pe 18.8. klo 9.30
ke 27.9. klo 9.30
ma 11.10. klo 9.30
Teemana Tytöt pystyy mihin vaan! (Kirjaston oma tilaisuus)
pe 3.11. klo 9.30
pe 1.12. klo 9.30
Yhteistyössä Sanataidekoulu Aapeli
